wannaphong/clean_thaiwikipedia huggingface dataset:
# ทิโมที ลอเรนซ์
พลเรือโท เซอร์ทิโมที เจมส์ ฮามิลตัน ลอเรนซ์ (เกิดวันที่ 1 มีนาคม พ.ศ. 2498) เป็นคู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษียณอายุราชการในกองทัพเรือสหราชอาณาจักร เขาเคยเป็นราชองครักษ์ของสมเด็จพระราชินีนาถระหว่าง พ.ศ. 2529–2532
หมวดหมู่:บุคคลที่เกิดในปี พ.ศ. 2498
หมวดหมู่:บุคคลจากลอนดอนโบโรซัดเดิร์ก
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:พลเรือโทชาวสหราชอาณาจักร
หมวดหมู่:เซอร์
# มาร์ก ฟิลลิปส์
มาร์ก แอนโทนี ปีเตอร์ ฟิลลิปส์  เป็นคู่สมรสในเจ้าหญิงแอนน์ พระราชกุมารี ฟิลลิปส์เกิดเมื่อวันที่  22 กันยายน พ.ศ. 2491 มีบุตร 2 คนคือ ปีเตอร์ ฟิลลิปส์และซารา ฟิลลิปส์ มาร์ก ฟิลลิปส์เป็นบุตรของปีเตอร์ วิลเลียม การ์ไซด์ ฟิลลิปส์ และแอนน์ แพทริเซีย ทีอาคส์

 ลำดับสาแหรก
# ยามอุบากอง
อุบากอง เป็นชื่อการทำดวงพิชัยสงครามอย่างง่าย ตามอย่างคัมภีร์โหราศาสตร์ไทยเรียกยามพิชัยดั่งนี้ว่า ยามมเหสุระ ซึ่งหมายว่า คือ การดูยามอุบากองนั่นเอง ยามอุบากองนั้นเป็นคำผูกเป็นกลอนมาแต่โบราณเก่าก่อน ใช้ท่องจำเพื่อสร้างสัญลักษณ์ทางกำหนดหมายในการเคลื่อนย้ายแห่งกองทัพ คำกลอนนั้นมีอยู่ว่ายามอุบากอง, ไทยรัฐ

ยามอุบากองมีเรื่องเกิดขึ้นมาเนื่องจากการสงครามเมื่อครั้งกรุงรัตนโกสินทร์นี้เอง มีเรื่องเล่าว่า อุบากองก็คือนายทัพพม่าที่เข้ามารบพุ่งกับไทย ที่ถูกจับได้ในครั้งนั้น ทหารพม่ามีตำราดูฤกษ์ดังกล่าวมาด้วย โดยทำเป็นยันต์คล้าย ๆ ตาหมากรุกมีตัวเลขในยันต์สักติดไว้ที่แขน เมื่ออุบากองมาต้องจำอยู่ในคุก ได้บอกตำรานี้แก่ไทย จึงเรียกกันว่า "ยันต์อุบากอง" แต่ก่อนนี้มีผู้เชื่อถือกันมาก มักพอใจสักยันต์ไว้ที่แขนแล้วผูกวิธีให้รู้ฤกษ์ดีและร้ายตามตำรานี้ไว้เป็นกลอนท่องจำ
# ปีเตอร์ ฟิลลิปส์
ปีเตอร์ ฟิลลิปส์  เป็นพระโอรสคนโตใน เจ้าหญิงพระราชกุมารี กับนาย มาร์ก ฟิลลิปส์ เกิดเมื่อวันที่  15 พฤศจิกายน พ.ศ. 2520 เป็นสมาชิก ราชวงศ์วินด์เซอร์ สหราชอาณาจักร และเครือจักรภพ มีน้องสาวคือ ซารา ฟิลลิปส์

 ชีวิตช่วงต้น 
ปีเตอร์เกิดเมื่อวันที่ 15 พฤศจิกายน พ.ศ. 2520 เวลา 10:40 น. ณ โรงพยาบาลเซนต์แมรี เป็นโอรสคนโตในเจ้าหญิงแอนน์ พระราชกุมารี กับมาร์ก ฟิลลิปส์ เป็นพระราชนัดดาคนแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อเขาเกิด ได้มีการยิงสลุดขึ้นฟ้าแสดงความยินดี 41 นัด จากหอคอยลอนดอน (ปีเตอร์ถือเป็นสามัญชน แต่เป็นพระบรมราชโองการในสมเด็จพระราชินีนาถเอลิซาเบธที่ 2 พระอัยยิกา) ปีเตอร์ได้รับบัพติศมาเมื่อวันที่ 22 ธันวาคม ปีเดียวกัน ณ ห้องดนตรี พระราชวังบักกิงแฮม

 การสืบราชสันตติวงศ์ 
แม้จะไม่ได้พระอิสริยยศเฉกเช่นพระราชนัดดาพระองค์อื่นๆ ในสมเด็จพระราชินีนาถเพราะเป็นพระบุตรในพระราชธิดาไม่ใช่พระราชโอรส แต่ปีเตอร์ก็ยังได้รับยกเว้นเป็นกรณีพิเศษให้มีสิทธิสืบราชบัลลังก์ลำดับที่ 18 (ลำดับนี้ ใช้ในปัจจุบัน) ถัดจากพระมารดา เจ้าหญิงแอนน์ พระราชกุมารี

ปีเตอร์ ฟิลลิปส์ สำเร็จการศึกษาจากมหาวิทยาลัยเอ็กซิเตอร์ และสมรสกับออทูมน์ เคลลี่มีบุตรสองคนได้แก่ ซาวันนาห์ ฟิลลิปส์และอิสลาห์ ฟิลลิปส์
165px|thumb|left|ตราประจำตัว

 ลำดับบรรพบุรุษ
# สนธิสัญญาเฮลิโกแลนด์-แซนซิบาร์
สนธิสัญญาเฮลลอโกแลนด์-แซนซิบาร์  วันที่ 1 กรกฎาคม ค.ศ. 1890 หรือที่รู้จักกันในชื่อ ข้อตกลงอังกฤษ-เยอรมัน ค.ศ. 1890 (Anglo-German Agreement of 1890) เป็นข้อตกลงระหว่างบริเตนใหญ่และประเทศเยอรมนีเกี่ยวกับอาณาเขตของผลประโยชน์ในทวีปแอฟริกา เยอรมนีได้รับเกาะเล็ก ๆ ซึ่งเป็นจุดยุทธศาสตร์ที่อยู่ใกล้ท่าเรือ และสละสิทธิ์ในการควบคุมอาณานิคมแซนซิบาร์

ข้อตกลง
ประเทศเยอรมนีได้รับหมู่เกาะของเฮลโกลันด์  ในทะเลเหนือ ซึ่งแต่เดิมเป็นส่วนหนึ่งของฮ็อลชไตน์-กอทท์ทอร์ท (Holstein-Gottorp) ของเดนมาร์ก แต่อังกฤษได้เข้าครอบครองตั้งแต่ ค.ศ. 1814  หรือที่เรียกว่าฉนวนคาพรีวิ (Caprivi Strip) ในประเทศนามิเบียในปัจจุบัน และอิสรภาพในการควบคุมและกรรมสิทธิ์ในชายฝั่งของดาร์-เอส-ซาลาม ที่เป็นแกนหลักของเยอรมันแอฟริกาตะวันออก (ภายหลังแทนกันยีกาเป็นส่วนหนึ่งของประเทศแทนซาเนีย)

เพื่อเป็นการแลกเปลี่ยน ประเทศเยอรมนีส่งมอบดินแดนในอารักขาของสุลต่านน้อยแห่งวิทูลแลนด์ (Wituland) (Deutsch-Witu, บนชายฝั่งประเทศเคนยา) ให้แก่อังกฤษ และแอฟริกาตะวันออกบางส่วนที่สำคัญสำหรับสร้างทางรถไฟสู่ทะเลสาบวิกตอเรีย และปฏิญาณว่าจะไม่ไปแทรกแซงอังกฤษในการประจันหน้ากับสุลต่านแห่งแซนซิบาร์ (เช่น หมู่เกาะอันกูจา (Unguja) และเพมบา (Pemba))  นอกจากนี้ สนธิสัญญาได้กำหนดเขตอิทธิพลของเยอรมันในเยอรมันแอฟริกาตะวันตกเฉียงใต้ (German South-West Africa) (ปัจจุบันคือประเทศนามิเบีย) และการปักปันเขตแดนระหว่างโทโกแลนด์ (Togoland) ของเยอรมัน และโกลด์โคสต์ (Gold Coast) (ปัจจุบันเป็นประเทศกานา) ของอังกฤษ และระหว่างเคเมอรัน (Kamerun) (ปัจจุบันคือประเทศแคเมอรูน) ของเยอรมันและประเทศไนจีเรียของอังกฤษ

ผลที่ตามมา
อังกฤษถอนตัวจากเกาะห่างไกลที่ยากต่อการป้องกันหากเกิดกรณีของการเผชิญหน้าด้วยอาวุธ อังกฤษได้ประกาศแซนซิบาร์เป็นรัฐในอารักขาในทันที หลังสงครามอังกฤษ–แซนซิบาร์ใน ค.ศ. 1896 และเข้าควบคุมสุลต่านอย่างเบ็ดเสร็จ

สนธิสัญญามีส่วนช่วยในเป้าหมายของนายกรัฐมนตรีเยอรมัน เลโอ วอน คาพรีฟี (Leo von Caprivi) ในการตกลงกับอังกฤษ หลังการประชุมเบอร์ลิน (Berlin Conference) ค.ศ. 1884 เยอรมนีได้สูญเสีย "การล่าอาณานิคมในแอฟริกา" บริษัทเยอรมันแอฟริกาตะวันออก (German East Africa Company) ภายใต้คาร์ล พีเตอร์ซ (Karl Peters) ได้ดินแดนฉนวน (strip) ของชายฝั่งแทนกันยีกา (นำไปสู่กบฏอาบูชีรี ค.ศ. 1888) แต่ไม่สามารถควบคุมหมู่เกาะของสุลต่านแห่งแซนซิบาร์ ดังนั้น เยอรมันยอมมอบให้แบบไม่ให้ความสำคัญ ในทางกลับกัน เยอรมันได้รับเฮลโกลันด์ สถานที่ยุทธศาสตร์สำคัญที่จะมีอำนาจควบคุมเหนือเยอรมันไบต์ (German Bight, โค้งชายฝั่งเยอรมัน) ซึ่งมีการก่อสร้างคลองคีลใน ค.ศ. 1887 ภายหลังได้เป็นองค์ประกอบสำคัญในแผนของพระจักรพรรดิวิลเฮล์มที่ 2 ที่จะขยายขนาดของกองทัพเรือจักรวรรดิ กองทัพเรือของวิลเฮล์มมีนโยบายยกเลิกข้อตกลงกับอังกฤษและท้ายสุดได้นำไปสู่การฟื้นสัมพันธไมตรีระหว่างสหราชอาณาจักรและฝรั่งเศส จบลงด้วย ความตกลงฉันทไมตรี ใน ค.ศ. 1904
# เยอึน
พัก เย-อึน (เกิด 26 พฤษภาคม ค.ศ. 1989) หรือชื่อในการแสดงว่า เยอึน (Yeeun) หรือ เยนนี (Yenny) เป็นนักร้องและนักแต่งเพลงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์

 ประวัติ 

เยอึนเข้าเป็นสมาชิกวงวันเดอร์เกิลส์เมื่อ พ.ศ. 2550 ทำหน้าที่เป็นผู้ร้องหลัก ทั้งยังได้แต่งเพลงหลายเพลงให้แก่วงด้วย เช่น "เซย์อิงไอเลิฟยู" (Saying I Love You) และ "ฟอร์วันเดอร์ฟูล" (For Wonderful) 

นอกจากนี้ เยอึนยังแต่งเพลงสำหรับใช้นอกวง เช่น เพลงประกอบละครเรื่อง ดรีมไฮ 2 (Dream High 2)  ซึ่งเผยแพร่ตั้งแต่วันที่ 14 กุมภาพันธ์ 2555 อนึ่ง เยอึนยังแสดงละครเรื่องดังกล่าวอีกด้วย

 ผลงาน 
 เพลงที่ร่วมร้อง 

 ปี ศิลปิน เพลง 2550 Shorty & Jay Park  Jeong 8eight  The First 8eight & Sunye & Pdogg  Sai 2551 Various Artists  Cry With Us Various Artists  I Love Asia H-Eugene  Baby I Love You 2553  San-E  Let's Play 2553  JYP Nation  This Christmas

 เพลงที่ประพันธ์ 

 ปี อัลบั้ม เพลง หมายเหตุ 2551 ไม่ได้เผยแพร่เป็นส่วนหนึ่งของอัลบั้มใด
 เผยแพร่: 29 กรกฎาคม 2551"For Wonderful" ใช้เล่นในการพบปะกับผู้ชื่นชอบวงThe Wonder Years: Trilogy
 เผยแพร่: 30 กันยายน 2551Track 04. "Saying I Love You"2554ไม่ได้เผยแพร่เป็นส่วนหนึ่งของอัลบั้มใด
 เผยแพร่: 17 กันยายน 2554"Smile" เผยแพร่ทางยูทูบของวงWonder World
 เผยแพร่: 7 พฤศจิกายน 2554Track 01. "G.N.O (Girls Night Out)"Wonder World
 เผยแพร่: 7 พฤศจิกายน 2554Track 04. "Me, In" เรียบเรียงจากต้นฉบับของ ชิน จุง-ฮย็อน2555Dream High 2 OST Part 3
 เผยแพร่: 14 กุมภาพันธ์ 2555Track 01. "Hello To Myself"Wonder Party
 เผยแพร่: 3 มิถุนายน 2555Track 01. "R.E.A.L"Wonder Party
 เผยแพร่: 3 มิถุนายน 2555Track 04. "Girlfriend"ไม่ได้เผยแพร่เป็นส่วนหนึ่งของอัลบั้มใด
 เผยแพร่: 5 กันยายน 2555 "Stay Together"

 มิวสิกวิดีโอ 

 ปี เพลง ศิลปิน บทบาท 2551 Cry With Us Various Artist ตนเอง I Love Asia/ Smile Again Various Artist ตนเอง 2553 This Christmas JYP Nation ตนเอง

 ละครโทรทัศน์ 
 ปี เพลง บทบาท ผู้เผยแพร่ 2554 KBS Music Bank Co-Hosted along with Sohee & Shinee Minho KBS  2556 tvN Basketball Go Bong-soon tvN 

 ภาพยนตร์ 

 ปี ชื่อ บทบาท 2553 The Last Godfather Cameo 2555 The Wonder Girls ตนเอง 2555 Dream High 2 Cameo
# รัฐเอกราช
ในภูมิศาสตร์การเมือง รัฐเอกราช  เป็นองค์กรทางการเมืองที่มีการปกครองแบบรวมศูนย์ (centralized government, รัฐบาลส่วนกลาง) ที่มีอำนาจสูงสุดที่ชอบธรรมและเป็นอิสระเหนือพื้นที่ทางภูมิศาสตร์"The powers of external sovereignty on the part of the State do not depend on the affirmative grant of this in the Constitution. ... The State would not be completely sovereign if it did not have in common with other members of the family of nations the right and power in the field of international relations equal to the right and power of other states. These powers of the State include the power to declare war or to participate in a war, to conclude peace, to make treaties, and maintain diplomatic relations with other states." —  Crotty v An Taoiseach (1987) IESC 4 (9 April 1987) มีประชากรถาวร, รัฐบาล, และวิสัยที่จะเข้าไปสร้างความสัมพันธ์กับรัฐเอกราชอื่นSee the following: นอกจากนี้ยังเป็นที่เข้าใจกันว่าเป็นรัฐที่ไม่ขึ้นอยู่กับอำนาจหรือรัฐอื่นSee the following:

 
 
  การดำรงอยู่หรือการหายตัวไปของรัฐเป็นปัญหาข้อเท็จจริง ขณะที่ตามทฤษฎีปกครองของการรับรองรัฐ รัฐเอกราชสามารถดำรงอยู่ได้โดยไม่ได้รับการยอมรับจากรัฐเอกราชอื่น รัฐที่ไม่ได้การยอมรับมักพบว่าเป็นการยากที่จะใช้อำนาจทำสนธิสัญญาเต็มรูปแบบและมีส่วนร่วมในความสัมพันธ์ทางการทูตกับรัฐอธิปไตยอื่น ๆ

คำว่า "ประเทศ" เป็นภาษาพูดที่บ่อยครั้งมักหมายถึงรัฐเอกราช แม้ว่าต้นกำเนิดจะหมายถึงเพียงแค่ดินแดน และต่อมาความหมายได้ยื่นขยายกลายเป็นระบบการปกครองที่มีอำนาจซึ่งควบคุมพื้นที่ทางภูมิศาสตร์
# ซูซูกิ คัลตัส
ซูซูกิ คัลตัส  เป็นรถยนต์นั่งขนาดเล็กมาก (Subcompact Car) ซึ่งเปิดตัวเมื่อปี พ.ศ. 2526 ในงานโตเกียวมอเตอร์โชว์ครั้งที่ 25 โดยเป็นรถที่ผลิตขึ้นมาสำหรับตลาดญี่ปุ่น และส่งออกภายในแบรนด์อื่นๆ รวมถึงใช้ชื่อ ซูซูกิ สวิฟท์  ในบางประเทศด้วย ปัจจุบันคัลตัสเลิกผลิตในตลาดโลกแล้ว แต่ในปากีสถาน ยังมีการผลิตอยู่ ส่วนในประเทศอื่นจะนำซูซูกิ สวิฟท์มาจำหน่ายแทน

คำว่า "Cultus" เป็นภาษาละตินที่แปลว่า "ดูแล" หรือ "ความรัก"

 รุ่นที่ 1 (พ.ศ. 2526-2531) 
250px|thumbnail|left|ซูซูกิ คัลตัส รุ่นที่ 1
ซูซูกิ คัลตัส รุ่นที่ 1 เปิดตัวเมื่อปี พ.ศ. 2526 ในประเทศญี่ปุ่น ใช้รหัส SA310 โดยใช้ระบบขับเคลื่อนล้อหน้า มีตัวถังแฮทช์แบค 3 และ 5 ประตู ระยะฐานล้อรุ่น 3 ประตูอยู่ที่ 2,245 มม. รุ่น 5 ประตูอยู่ที่ 2,345 มม. ความยาวรุ่น 3 ประตูอยู่ที่ 3,585 มม. (รุ่นส่งออกอยู่ที่ 3,670 มม.) รุ่น 5 ประตูอยู่ที่ 3,685 มม. (รุ่นส่งออกอยู่ที่ 3,770 มม.) ความกว้าง 1,530 มม. (รุ่นส่งออก 1,545 มม.) ความสูง 1,350 มม. และน้ำหนักของตัวรถอยู่ที่ 620-750 กก. มีการประกอบที่ประเทศญี่ปุ่น ,โคลอมเบีย ,เคนยา ,มาเลเซีย ,เอกวาดอร์และไทย

ในประเทศไทย เปิดตัวเมื่อปี พ.ศ. 2529 โดยบริษัทซูซูกิ มอเตอร์ ประเทศไทย(สยามอินเทอร์เนชั่นแนล คอร์เปอเรชั่นในยุคนั้น) ซึ่งเป็นรถประกอบในประเทศ ใช้ชื่อในการขายว่า Suzuki SA413 และ Suzuki Cultus โดยแข่งกับโตโยต้า สตาร์เล็ท และนิสสัน มาร์ชในยุคนั้น

 รุ่นที่ 2 (พ.ศ. 2531-2546) 
250px|thumbnail|right|ซูซูกิ คัลตัส รุ่นที่ 2
ซูซูกิ คัลตัส รุ่นที่ 2 เปิดตัวเมื่อปี พ.ศ. 2531 เป็นรุ่นที่ตัวถังมีความหลากหลายมากขึ้น โดยมีตัวถังคอนเวอร์เทเบิล 2 ประตู แฮทช์แบค 3 ประตู แฮทช์แบค 5 ประตู และซีดาน 4 ประตู ได้มีการออกแบบให้ยาวและกว้างขึ้นกว่าเดิม มีเครื่องยนต์ 1.0 ,1.3 ,1.5 และ 1.6 ลิตร มีการประกอบที่ประเทศญี่ปุ่น ,แคนาดา ,จีน ,โคลอมเบีย ,เอกวาดอร์ ,ฮังการี ,อินเดีย ,มาเลเซีย ,ปากีสถานและไทย ปัจจุบันยังมีการประกอบอยู่ที่ปากีสถาน

ในประเทศไทย เปิดตัวเมื่อช่วงปี พ.ศ. 2533-2534 โดยเข้ามาเฉพาะตัวถังซีดาน 4 ประตู เป็นรถประกอบในประเทศ ใช้ชื่อในการจำหน่ายว่า Suzuki Swift มีรุ่นเครื่องยนต์ 1.3 ลิตร ก่อนจะเลิกผลิตในปี พ.ศ. 2538 เนื่องจากมีรถรุ่นใหม่เข้ามาแทน คือ ซูซูกิ เอสทีม 

คัลตัส
# โกตาบารู
โกตาบารู 1 กันยายน 2565. (มลายูปัตตานี:  "โคตูบาโร") เป็นเมืองหลวงและเมืองที่ใหญ่ที่สุดของรัฐกลันตัน ประเทศมาเลเซีย ตั้งอยู่ทางตะวันออกเฉียงเหนือของประเทศใกล้พรมแดนไทย

โกตาบารูเป็นที่ตั้งของมัสยิดจำนวนมาก รวมทั้งเป็นที่ตั้งพระราชวังของสุลต่าน ประชากรส่วนใหญ่ร้อยละ 70 นับถือศาสนาอิสลาม รองลงมาคือศาสนาพุทธในกลุ่มเชื้อสายจีนและไทยโดยมีวัดไทย 1 แห่งสถานกุงสุลใหญ่ ณ เมืองโกตาบารู (26 กุมภาพันธ์ 2556). สถานกงสุลใหญ่ ขอเชิญชวนชาวไทยมาร่วมทำบุญไหว้พระ 9 วัดในรัฐกลันตัน. เรียกดูเมื่อ 6 มีนาคม 2556
# เรโนไซเบอร์ไนฟ์
เรโนไซเบอร์ไนฟ์  เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง

 บุคคลสำคัญ 
ดร.โจนาธาน เทย์
ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010  สำหรับผลงานของเขาในด้านการแพทย์

ดร.ฮิลลารี เฟลมมิง
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง

ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด

 การวิจัยทางคลินิกและการฝึกอบรม 
เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง “Prostate CyberKnife Stereotactic Body Radiotherapy: Report on the Early Experience at a Community-based CyberKnife Center” ปี 1 และปี 2 

ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล
# หมู่เกาะนิวไซบีเรีย
thumb|250px|สถานที่ตั้งของหมู่เกาะนิวไซบีเรีย

หมู่เกาะนิวไซบีเรีย หรือ โนโวซีบีร์สกีเยออสโตรวา   เป็นกลุ่มเกาะในประเทศรัสเซีย ตั้งอยู่ทางตอนเหนือของชายฝั่งอีสต์ไซบีเรียน ระหว่างทะเลแลปทิฟกับทะเลอีสต์ไซบีเรีย ตั้งอยู่ทางตอนเหนือของสาธารณรัฐซาคา มีเกาะที่ใหญ่ที่สุดคือเกาะโคเตลนี หมู่เกาะนี้พบเป็นครั้งแรกในคริสต์ศตวรรษที่ 18 มีสถานีวิจัยทางวิทยาศาสตร์ตั้งอยู่อย่างถาวรตั้งแต่ ค.ศ. 1927 เป็นต้นมา
# เกาะรักอลเวง
เกาะรักอลเวง (ฮันกึล:탐나는 도다, ทัมนานึน โทดา
) เป็นละครโทรทัศน์ย้อนยุคแนวคอมเมดี้ สร้างมาจากมันฮวาเรื่องหนึ่งเขียนโดย จอง ฮเยนา เป็นเรื่องราวของเกาะเชจูในยุคศตวรรษที่ 17 ออกอากาศทางช่องเอ็มบีซี กำกับโดยยุน ซังโฮ สำหรับในเมืองไทยออกอากาศทุกวันพฤหัสบดี – ศุกร์ เวลา 08.30 น. ตั้งแต่วันพฤหัสบดีที่ 11 ตุลาคม 2555 ถึงวันศุกร์ที่ 22 พฤศจิกายน พ.ศ. 2555 ทางช่อง 7 สี นอกจากนี้ยังออกฉายในประเทศมาเลเซีย สิงคโปร์ และไต้หวัน อีกด้วย

เนื้อเรื่องย่อ

วิลเลียม เจ สเปนเซอร์ ชายหนุ่มชาวอังกฤษ ผู้มีควาหลงใหลในวัตถุโบราณและศิลปะตะวันออก ได้หลบหนีการแต่งงานออกเดินทางไปยังนางาซากิพร้อมกับเรือสินค้า เพื่อตามหาสมบัติตามคำบอกเล่าของยาน คาวามูระ เพื่อนชาวญี่ปุ่น อีกฟากหนึ่งของโลก พัคคยู ขุนนางจากโชซอน ถูกทางการเนรเทศมายังเกาะทัมรา (เกาะเชจูในปัจจุบัน) โดยเขาต้องอาศัยอยู่ร่วมบ้านเดียวกับจาง บอจิน สาวชาวเกาะลูกหัวหน้านักดำน้ำ แต่ด้วยความเย่อหยิ่ง ถือตัว โอหัง และวางมาดคุณชายตลอดเวลา เขาจึงอยู่กับเธอด้วยความไม่ลงรอยกันเท่าไรนัก
         
ในขณะที่วิลเลียมเดินทางมาใกล้จะถึงจุดหมายปลายทางปรากฏว่าเกิดพายุใหญ่พัดเรือแตก เขาถูกคลื่นซัดมาถึงเกาะทัมรา และบอจินมาพบเข้า เธอช่วยซ่อนเขาจากสายตาผู้คนบนเกาะและคอยหาอาหารมาให้เขาแม้จะสื่อสารกันไม่รู้เรื่อง เขาได้พบกับยานซึ่งถูกพัดมาติดเกาะเหมือนกัน ยานรู้ว่าชาวต่างชาติที่มาถึงเกาะนี้จะถูกจับตัวส่งทางการเพื่อประหาร พวกเขาจึงวางแผนหลบหนีไป ส่วนพัคคยู ก็ต้องพบกับเรื่องราวที่เต็มไปด้วยเงื่อนงำบนเกาะแห่งนี้ รวมถึงการหายไปหลายต่อหลายครั้งของเครื่องบรรณาการบนเกาะทัมรา  พัคคยูรู้ว่าวิลเลียมแอบอยู่บนเกาะ เขาจึงพยายามจะจับตัววิลเลียมไปส่งทางการ พร้อมกันนั้นเองเขาก็เริ่มพบเบาะแสมากมายที่เป็นสาเหตุความวุ่นวายต่างๆบนเกาะ นานวันเข้า ความผูกพันของทั้งสามคนจึงเริ่มก่อตัว

วิลเลียมและยานพยามหลบหนีออกจากเกาะทัมราหลายครั้ง และถูกคนของซอริน หญิงสาวผู้มีอิทธิพลทางการค้าออกตามล่าจนทั้งคู่ได้รับบาดเจ็บ โชคดีที่บอจินมาพบและช่วยเหลือไว้ทัน แต่ในที่สุดทั้งคู่ก็ถูกจับตัวส่งไปฮันยาง ส่วนพัคคยูจับกุมคนร้ายที่ขโมยเครื่องบรรณาการและแสดงตัวว่า แท้จริงแล้วเขาคือชายจากตระกูลสูงศักดิ์ เป็นสายลับหลวงของราชสำนักปลอมตัวมา เขาเดินทางกลับฮันยางไปในที่สุด 
          
ที่ฮันยาง ซอรินร่วมกับฮงกูรักวางแผนเกลี้ยกล่อมให้องค์ชายเปิดประเทศทำการค้ากับต่างชาติ และให้เปิดท่าเรือที่เกาะทัมรา ซอรินซื้อตัววิลเลียมเพื่อหวังผลประโยชน์จากเขา เรื่องราวเต็มไปด้วยการเล่ห์กลและแผนการซับซ้อน ก่อนที่กษัตริย์จะสั่งประหารชีวิตทั้งพัคคยูและวิลเลียม แต่สุดท้ายเมื่อความจริงเปิดเผยทั้งคู่จึงได้รับการปล่อยตัว และบอจินได้ค้นพบหัวใจตัวเองในที่สุด 

นักแสดง
 อิม จูฮวาน แสดงเป็น พัคคยู
 ซอ วู แสดงเป็น จาง บอจิน
 ฮวาง ชันบิน หรือ ปิแอร์ ดิปอร์ต แสดงเป็น วิลเลียม เจ สเปนเชอร์
 อี ซอนโฮ แสดงเป็น ยาน คาวามูระ
 อี ซึงมิน แสดงเป็น ซอริน

เพลงประกอบ
# นาฬิกาข้อมือ
นาฬิกาข้อมือ เป็นนาฬิกาแบบพกพาชนิดหนึ่ง ถือกำเนิดในโลก ในปี ค.ศ. 1806 เนื่องจากพระนาง โยเซฟิน พระมเหสีของพระเจ้านโปเลียนมีความคำนึงถึงนาฬิกา เมื่อพระเจ้านโปเลียนทราบ จึงมีพระบัญชาให้ช่างทำนาฬิกาประดิษฐ์สร้างนาฬิกาแบบผูกข้อมือ ซึ่งเป็นนาฬิกาแบบใหม่ เพื่อมอบให้เป็นของขวัญแก่พระมเหสี นับแต่นั้น นาฬิกาข้อมือจึงเป็นอุปกรณ์บอกเวลาที่ได้รับความนิยม   ในบางแห่งกล่าวว่า นาฬิกาข้อมือเรือนแรก ของโลก เกิดจาก พระนางคาโรลีน มูราต์ ราชินีแห่งนครเนเปิลส์ ในขณะนั้น ว่ามีพระบัญชาพิเศษ ให้ช่างผลิตนาฬิกาเบรเกต์ ให้เป็นนาฬิกาที่ใช้คล้องข้อมือเป็นครั้งแรก (ค.ศ. 1810)
# พานจาบิ เอ็มซี
ราจินเดอร์ ซิงห์ ราย (, ปัญจาบ: ਰਜਿੰਦਰ ਸਿੰਘ) เป็นที่รู้จักดีในชื่อ พานจาบิ เอ็มซี (Panjabi MC) เป็นนักดนตรีชาวอังกฤษ เป็นที่รู้จักดีที่สุดสำหรับเพลงบังการาที่ดังไปทั่วโลกอย่าง "Mundian To Bach Ke" ในปี 1998

 ผลงาน 
สตูดิโออัลบั้ม
 Rootz
 Souled Out (1993, Nachural Records)
 Another Sell Out (1994, Nachural Records)
 100% Proof (1995, Nachural Records)
 Grass Roots (1996, Nachural Records)
 Magic Desi (1996)
 Legalised (1998, Nachural Records)
 Dhol Jageroo Da (2001, Moviebox)
 Desi (2002, Moviebox)
 Indian Breaks (2003, Compagnia Nuove Indye)
 Mundian To Bach Ke (2003, Compagnia Nuove Indye)
 The Album (German version: Superstar/Warner; Germany) (French version: Scorpio; France) (UK Version: Instant Karma) (2003)
 Beware (American version of the album; 2003, Sequence)
 Steel Bangle (2005, Moviebox)
 Indian Timing (2008, PMC Records)
 The Raj (2010, PMC Records)
 56 Districts (2012, PMC Records)

อัลบั้มรวมเพลง
 Illegal with the support from manpreet singh (2006, Nupur Audio)

อีพี
 Jatt Ho Gya Sharabi (1996, Nachural Records)
 Mirza Part Two (1997, Nachural Records)
 Switchin' (2000, Moviebox)

รางวัล
2003: เอ็มทีวียุโรปมิวสิกอะวอดส์ – Best Dance Act – "Panjabi MC"
2003: MOBO Awards – Best UK Act
2003: UK Asian Music Awards – Best Single Bhangra – "Mundian To Bach Ke"
2003: เวิลด์มิวสิกอะวอดส์ – World's Best Indian Artist
2011: Punjabi Music Awards – Best Sound Recording – "Moorni"
2011: Brit Asia TV Music Awards – Best Single – "Moorni" and Best Asian Music Producer
2018: Brit Asia TV Music Awards – Outstanding Achievement
# อัครมุขมณฑลเวียนนา
อัครมุขมณฑลเวียนนา  เป็นอัครมุขมณฑลโรมันคาทอลิกที่ตั้งอยู่ที่กรุงเวียนนา รัฐนีเดอร์เอิสเตอร์ไรช์ ประเทศออสเตรีย

เดิมอัครมุขมณฑลนี้มีสถานะเป็นมุขมณฑล ตั้งขึ้นเมื่อวันที่ 18 กุมภาพันธ์ ค.ศ. 1469 โดยแยกออกมาจากมุขมณฑลพัสเซา ต่อมาในวันที่ 1 มิถุนายน ค.ศ. 1722 จึงได้ยกสถานะขึ้นเป็นอัครมุขมณฑลจวบจนปัจจุบัน

อัครมุขมณฑลเวียนนาแบ่งออกเป็น 660 เขตแพริช มีคริสต์ศาสนิกชนโรมันคาทอลิกราว 1,360,433 คน มีอาสนวิหารนักบุญสเทเฟนเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลคริสทอฟ เชินบอร์น ซึ่งได้รับแต่งตั้งเมื่อวันที่ 14 กันยายน ค.ศ. 1995

 ปริมุณฑล 
อัครมุขมณฑลเวียนนา มีปริมุขมณฑลในสังกัด 3 มุขมณฑล ได้แก่
 มุขมณฑลไอเซินชตัท
 มุขมณฑลลินทซ์
 มุขมณฑลซังคท์ เพิลเทิน
# อัสคารี
อัสคารี (Askari) เป็นคำในภาษาอาหรับแปลว่า "ทหาร" (‘askarī) โดยทั่วไปแล้วใช้อธิบายถึงกองทหารพื้นเมืองในแอฟริกาตะวันออก, แอฟริกาตะวันออกเฉียงเหนือ และแอฟริกากลาง ที่สังกัดกองทัพของอาณานิคมมหาอำนาจยุโรป ชื่อนี้ยังหมายถึงตำรวจ, ตำรวจภูธร และเจ้าหน้าที่รักษาความปลอดภัยอีกด้วย คำนี้ได้ถูกรับเข้าไปในภาษาแอมฮาริค (Amharic), บอสเนียน (Bosnian), อิตาลี, เปอร์เซีย, โปแลนด์, โซมาลี, สวาฮีลี,  ตุรกี และ อูรดู

ในช่วงระยะเวลาของจักรวรรดิอาณานิคมของยุโรปในทวีปแอฟริกา ทหารรับจ้างพื้นเมืองถูกว่าจ้างโดยกองทัพอาณานิคมของอิตาลี, อังกฤษ, โปรตุเกส, เยอรมัน และเบลเยี่ยม พวกเขามีบทบาทที่สำคัญในการพิชิตดินแดนอาณานิคมหลายพื้นที่ และภายหลังทำหน้าที่เป็นกองทหารรักษาการณ์ และกองกำลังรักษาความปลอดภัยในพื้นที่ ในระหว่างสงครามโลกทั้งสองครั้ง หน่วยอัสคารีได้ทำหน้าที่ภายนอกอาณานิคมของตนในส่วนต่างๆของทวีปแอฟริกา ตะวันออกกลาง และเอเชีย
# สโตนทาวน์
สโตนทาวน์  หรือที่รู้จักกันในชื่อ อึมจี อึมกงเว (,) เป็นส่วนที่เก่าแก่ของแซนซิบาร์ซิติ (Zanzibar City) เมืองหลักของแซนซิบาร์ ประเทศแทนซาเนีย อยู่ตรงข้ามอึงอัมโบ (Ng'ambo) (ภาษาสวาฮีลี แปลว่า 'ด้านอื่น') มันตั้งบนชายฝั่งตะวันตกของอุงกูจา (Unguja) เกาะหลักของหมู่เกาะแซนซิบาร์ อดีตเป็นเมืองหลวงของสุลต่านแซนซิบาร์และศูนย์กลางการค้าเครื่องเทศที่เฟื่องฟูเช่นเดียวกับการค้าทาสในศตวรรษที่ 19 มันก็ยังคงความสำคัญในฐานะเมืองหลักของแซนซิบาร์ในช่วงของการเป็นรัฐในอารักขาของอังกฤษ เมื่อแทนกันยีกาและแซนซิบาร์เข้าร่วมจัดตั้งสหสาธารณรัฐแทนซาเนีย แซนซิบาร์ยังคงรักษารูปแบบกึ่งปกครองตนเอง ด้วยสโตนทาวน์เป็นที่ตั้งของรัฐบาลท้องถิ่น

สโตนทาวน์เป็นเมืองที่มีความสำคัญทางประวัติศาสตร์และศิลปะที่โดดเด่นในแอฟริกาตะวันออก  สถาปัตยกรรมส่วนใหญ่ย้อนหลังไปถึงศตวรรษที่ 19 สะท้อนให้เห็นถึงความหลากหลายทางวัฒนธรรมที่มีอิทธิพลบนพื้นฐานของวัฒนธรรมสวาฮิลีที่มีส่วนผสมที่เป็นเอกลักษณ์ของอาหรับ เปอร์เซีย อินเดีย และยุโรป ด้วยเหตุนี้ ยูเนสโกจึงกำหนดให้เมืองนี้เป็นมรดกโลกใน ค.ศ. 2000

เนื่องด้วยเป็นมรดกโลก สโตนทาวน์เป็นแหล่งท่องเที่ยวที่สำคัญในประเทศแทนซาเนีย เศรษฐกิจส่วนใหญ่จึงขึ้นการท่องเที่ยวเป็นสำคัญ
# หางไหล
หางไหลหรือโล่ติ๊น  เป็นไม้เลื้อยชนิดเนื้อแข็ง จัดเป็นพืชตระกูลถั่วชนิดหนึ่ง พืชชนิดนี้มีสารออกฤทธิ์ทางชีวภาพที่สำคัญคือโรติโนน (Rotenone) พบมากในราก มีฤทธิ์ฆ่าแมลงโดยการกินหรือการสัมผัสตัว และเป็นสารที่สลายตัวได้ง่ายเมื่อถูกความร้อนหรือแสงแดด สามารถนำมาใช้เป็นสารฆ่าแมลงได้ทั้งในรูปรากแห้งและรากสด โดยสารสกัดจากรากหางไหลแห้งนี้ สามารถใช้กำจัดหนอนแมลงวัน แมลงวัน ลูกน้ำ ยุงและเห็บโคได้ดีคณิต ขอพลอยกลาง. 2554.ผลของโรติโนนจากรากหางไหลแห้งในการกำจัดแมลงและปรสิตภายนอกของสัตว์เลี้ยง. วารสารวิจัยมหาวิทยาลัยเทคโนโลยีราชมงคลศรีวิชัย 3(2) : 40-48

ชนิดย่อย
รายการข้างล่างคือชนิดย่อยของหางไหล:Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed) (2014). ”Species 2000 & ITIS Catalogue of Life: 2014 Annual Checklist.”. Species 2000: Reading, UK. 

 Derris elliptica chittagongensis
 Derris elliptica elliptica
 Derris elliptica malacensis
 Derris elliptica tonkinensis
# ทูคูล
ทูคูล (Too Cool) เป็นกลุ่มนักมวยปล้ำฝ่ายธรรมะ สมาชิกประกอบด้วย สก็อตตี ทู ฮอทตี, แกรนด์ มาสเตอร์ เซ็กซี และริกิชิ อดีตนักมวยปล้ำของเวิลด์เรสต์ลิงเอ็นเตอร์เทนเมนต์(WWE)

ผลงาน
World Wrestling Federation / World Wrestling Entertainment
WWF Intercontinental Championship (1 time) - Rikishi
WWF Light Heavyweight Championship (1 time) - Scotty
WWF Tag Team Championship (1 time) - Scotty and Sexay
WWE Tag Team Championship (1 time) - Scotty and Rikishi
# คิวบ์เอนเตอร์เทนเมนต์
คิวบ์เอนเตอร์เทนเมนต์  เป็นบริษัทบันเทิงของเกาหลีใต้ บริษัทดำเนินกิจการในฐานะค่ายเพลง ตัวแทนศิลปิน บริษัทผลิตเพลง บริษัทจัดการงานอีเว้นท์และผลิตคอนเสิร์ต และสำนักพิมพ์เพลง คิวบ์ เป็นที่รู้จักจากการมีไอดอลที่ "แต่งเพลงและผลิตเพลงเอง" ก่อตั้งโดย ฮง ซึง-ซ็อง และ ชิน ช็อง-ฮวา เมื่อวันที่ 29 สิงหาคม ค.ศ. 2006

ศิลปินภายใต้สังกัดในปัจจุบันได้แก่ คว็อน อึน-บิน, ยู ซ็อน-โฮ, เพนตากอน, ไอเดิล, ไลต์ซัม และนาวอะเดย์ส ตลอดจนนักแสดงชายและหญิงอย่าง อี ฮวี-แจ, ฮอ คย็อง-ฮวาน, พัก มี-ซุน, คิม จิน-อู และพัก ซ็อน-ย็อง

 ศิลปิน 
ศิลปินทั้งหมดภายใต้คิวบ์เอนเตอร์เทนเมนต์เรียกรวมกันว่า ยูไนเต็ดคิวบ์

 ศิลปินในสังกัด 
ศิลปินเดี่ยว

 โซย็อน
 โจ ควอน
 ยู ซอนโฮ
 ซ่ง อวี่ฉี
 อี ชังซ็อบ
 จอง อิลฮุน
 ลี มินฮยอก
 พีเนียล ชิน
 อิม ฮย็อนชิก
 ยุก ซ็องแจ
 ซอ อึนกวัง
 โช มีย็อน

กลุ่ม

บีทูบี
 เพนตากอน
 ไอเดิล
 ไลท์ซัม

กลุ่มย่อย 
 บีทูบีบลู
 ทริปเปิลเอช

นักแสดง
 ชเว แด-ฮุน (2016–ปัจจุบัน)
 นา จ็อง-ชัน (2015–ปัจจุบัน)
 อี มินฮยอก
 พัก มิน-ฮา (2015–ปัจจุบัน)
 ซอ วู (2016–ปัจจุบัน)
 ซ็องแจ
 อิลฮุน
 ชเว ยู-จิน
คว็อน อึน-บิน
โช มิ-ย็อน
มินนี่
นาอินอู

 ผู้ให้ความบันเทิง 
 คิม คิริ
 ฮอ คย็อง-ฮวัน

 ศิลปินในอดีต 

 เอ็มโฟเอ็ม (2013–2014)
 โอ เย-รี (2013–2015)
 เรน (2013–2015)
 โฟร์มินิต (2009–2016)
 นัม จี-ฮย็อน (2009–2016)
 ฮอ กา-ยุน (2009–2016)
 ช็อน จี-ยุน (2009–2016)
 คว็อน โซ-ฮย็อน (2009–2016)
 คืม ฮย็อน-อา (2009–2018)
 บีสต์ (2009–2016)
ยุน ดู-จุน (2009–2016)
ยัง โย-ซ็อบ (2009–2016)
อี กี-กวัง (2009–2016)
ซน ดง-อุน (2009–2016)
ยง จุน-ฮย็อง (2009–2016)
ชัง ฮย็อน-ซึง (2009–2021)
 จี.นา (2010–2016)
 โร จี-ฮุน (2011–2017)
 ทรับเบิลเมกเกอร์ (2011-2014)
 คิม คีรี (2012–2018)
 ชิน จี-ฮุน (2013–2017)
 พัก มิน-ฮา (2015–2017)
 ซอ วู (2016–2017)
 ชเว เด-ฮุน (2016–2017)
 ซีแอลซี
 สร (2015–2021)
 เอลกี (2016–2021)
 เพนตากอน
 อีดอน (2016–2018)
 โช อู-ชัน (2017–2019)
 ไล่ กวานหลิน (2017–2021)
 ไอเดิล
 ซูจิน (2018–2022)
 อะเทรนทูออทัม (2018–2020)